stanford-oval/wikipedia huggingface dataset:
Rapusumun pulsari

Rapusumun keskustassa pyörii pulsari, neutronitähti, jonka massa on noin 2 Auringon massaa. Itse laajenevan sumun massaksi on laskettu noin 0,1 Auringon massaa. Vuonna 1969 löydetty pulsari pyörii ympäri kerran 33 millisekunnissa eli noin 30 kierrosta sekunnissa. Se on millisekuntipulsari. Pulsarin halkaisija on noin 25 km. Se oli ensimmäinen pulsari, joka löydettiin supernovajäänteen keskeltä.
Rapusumun pulsarin kiertymiskiekko.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:crab pulsar
| --- | --- |
Tähdet:  Aldebaran, β Tau, Alcyone A, ζ Tau, θ2 Tau, λ Tau, ε Tau, ο Tau, Atlas A, γ Tau, Electra, ξ Tau, δ1 Tau, θ1 Tau, Maia, ν Tau, 5 Tau, Merope, κ1 Tau, 88 Tau, μ Tau, 90 Tau, τ Tau, υ Tau, 10 Tau, Taygeta, 68 Tau, 119 Tau, 37 Tau, 71 Tau, 136 Tau, ι Tau, ρ Tau, σ2 Tau, π Tau, 64 Tau, 139 Tau, 47 Tau, 126 Tau, 114 Tau, 132 Tau, 134 Tau, 104 Tau, ω Tau, 75 Tau, 109 Tau, φ Tau, 111 Tau, 79 Tau, Pleione, 30 Tau, σ1 Tau, 97 Tau, 66 Tau, 4 Tau, 41 Tau, 125 Tau, ψ Tau, 58 Tau, κ2 Tau, l Tau, 133 Tau, 46 Tau, 40 Tau, 49 Eri, 29 Tau, 56 Tau, 121 Tau, χ Tau, 44 Tau, 83 Tau, 115 Tau, Celaeno, 93 Tau, 36 Tau, 81 Tau, 118 Tau, 130 Tau, 53 Tau, 103 Tau, 43 Tau, 116 Tau, 72 Tau, 44 Eri, 122 Tau, 135 Tau, 12 Tau, 57 Tau, 80 Tau, 137 Tau, 32 Tau, 51 Tau, 63 Tau, 18 Tau, 31 Tau, 120 Tau, 13 Tau, 45 Tau, 60 Tau, 131 Tau, 6 Tau, Sterope I, 117 Tau, 89 Tau, 99 Tau, 98 Tau, 105 Tau, 39 Tau, 76 Tau, 7 Tau, 129 Tau, 85 Tau, 33 Tau, 96 Tau, 110 Tau, 11 Tau, 14 Tau, 95 Tau, 113 Tau, 108 Tau, 84 Tau, 24 Tau, 48 Tau, 62 Tau, Sterope II, 70 Tau, 26 Tau, 9 Tau, 101 Tau, 55 Tau, Alcyone B, HD 37124, RV Tauri, T Tauri, Rapusumun pulsari
Eksoplaneetat:  ε Tau b, HD 37124 b, HD 37124 c, HD 37124 d
Ragnar Lodbrok

Ragnar Lodbrok (”Karvahousu”) oli legendaarinen Tanskan kuninkaan Hårekin jaarli, jonka väitetään osallistuneen muun muassa viikinkien tekemään Pariisin ryöstämiseen vuonna 845. Hänen sanotaan kuolleen vuonna 865. Ragnarin kolme poikaa, Ubbe, Hvitserk ja Ivar Luuton johtivat suurta pakana-armeijaa, joka valloitti Englannin länsiosat 800-luvun loppupuolella.
Ragnar Lodbrokin historiallisuudesta ei ole varmuutta. Hänet yhdistetään lukuisiin historiallisiin tapahtumiin, mutta häneen on yhdistetty lukuisia eri hahmoja. Hänestä ei ole olemassa primäärilähteitä. Myöhempi perimätieto on jostain syystä esittänyt Lodbrokin Ruotsin ja Tanskan tarukuninkaana. Tarun mukaan Northumbrian kuningas Ælla murhasi hänet heittämällä tämän käärmekuoppaan voitettuaan hänen armeijansa.
Johannes Messeniuksen fiktiivisessä Suomen Kronikassa Ragnarin kerrotaan vuonna 818 kärsineen tappion Suomen kuninkaan Matulin tukemia bjarmeja vastaan.
Ragnar Lodbrok esiintyy päähenkilönä televisiosarjassa Viikingit. Häntä esittää näyttelijä Travis Fimmel.
Rantapaini

Rantapaini (Beach Wrestling) on kansainvälisen painiliiton FILAn alaisuudessa toimiva painimuoto. Lajille luotiin yhtenäiset säännöt vuonna 2004 Ateenassa järjestetyssä kokouksessa tavoitteena tuoda yhteen erilaiset hiekka-alustalla painitut perinteiset painimuodot ja saada niille kansainvälistä näkyvyyttä.
Ottelut järjestetään ympyränmuotoisella hiekka-alustalla, jonka halkaisija on 6 metriä. Ottelijoilla on yllään uima-asu. Ottelu kestää kolme minuuttia ja tuomareita on vain yksi. Voittaakseen ottelun ottelijan on joko selätettävä vastustajansa, kaataa tämä kahdesti tai työntää ulos ottelualueelta kahdesti. Painoluokat ovat miehillä yli ja alle 85 kilogrammaa ja naisilla yli ja alle 70 kilogrammaa.
Aiheesta muualla

Säännöt PDF-tiedostona[vanhentunut linkki]
Ragnar Klavan

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 30. lokakuuta 1985 (ikä 38)
Syntymäpaikka: Viljandi, Viro
Pelipaikka: Puolustaja
Pituus: 187 cm
Seura
Seura: Tallinna Kalev
Junioriseurat
 ?–?: Tulevik
Seurat
| Vuodet | Seura | O | (M) |
| 2001–2002 | FC Elva | 31 | (11) |
| 2002–2003 | Tulevik | 28 | (2) |
| 2003–2005 | FC Flora | 28 | (2) |
| 2004–2005 | → Vålerenga | 2 | (0) |
| 2005–2009 | Heracles Almelo | 95 | (4) |
| 2009 | → AZ | 12 | (0) |
| 2009–2012 | AZ | 66 | (0) |
| 2012–2016 | Augsburg | 125 | (4) |
| 2016–2018 | Liverpool | 39 | (1) |
| 2018–2021 | Cagliari | 61 | (0) |
| 2021–2022 | Paide | 21 | (3) |
| 2023– | Tallinna Kalev | 12 | (0) |
Maajoukkue
| 1999 | Viro U15 | 4 | (0) |
| 2001 | Viro U17 | 9 | (0) |
| 2002 | Viro U18 | 1 | (0) |
| 2003 | Viro U20 | 1 | (0) |
| 2002–2006 | Viro U21 | 7 | (0) |
| 2003– | Viro | 130 | (3) |
 Seurajoukkueuran tilastot kattavat vain kansalliset sarjat, päivitetty 23. maaliskuuta 2024.  Maajoukkueuran tilastot päivitetty 23. maaliskuuta 2024.
Ragnar Klavan (s. 30. lokakuuta 1985 Viljandi) on virolainen jalkapalloilija, pelipaikaltaan keskuspuolustaja. Hän edustaa kotimaassaan Tallinna Kalevia. Hän on aiemmin edustanut muun muassa Saksan Bundesliigan Augsburgia, Englannin Valioliigan Liverpoolia ja Italian Serie A:n Cagliaria. Hän on toiminut Viron maajoukkueen kapteenina.
Klavan on urallaan pelannut Virossa FC Elvassa, JK Viljandi Tulevikissa ja FC Flora Tallinnassa, ulkomailla norjalaisessa Vålerengassa, Alankomaissa Heracles Almelon ja AZ Alkmaarin joukkueissa, Saksan Augsburgissa vuosina 2012–2016, Englannin Liverpoolissa vuosina 2016–2018, Italian Cagliarissa vuosina 2018–2021 sekä kotimaahan palattuaan Paidessa ja Kalevissa.
Klavan on pelannut Viron maajoukkueessa 130 maaottelua ja tehnyt niissä kolme maalia vuodesta 2003 alkaen. Hänet on valittu seitsemän kertaa Viron vuoden jalkapalloilijaksi, vuosina 2012, 2014, 2015, 2016, 2017, 2018 ja 2019. Hänen isänsä Dzintar Klavan on myös pelannut jalkapalloa Viron maajoukkueessa.
Proventia

| Proventia Oy |
| --- | --- |

Yritysmuoto:  osakeyhtiö
Perustettu:  26. tammikuuta 1994
Toimitusjohtaja:  Jari Lotvonen
Puheenjohtaja:  Harri Suutari
Kotipaikka:  Oulu
Toimiala:  muiden osien ja tarvikkeiden valmistus moottoriajoneuvoihin
Tuotteet:  pakokaasun puhdistusratkaisut, lämmöneristysratkaisut, testauspalvelut ja testiyksiköt
Liikevaihto:   46,6 milj. € (2021)
Liikevoitto:   4,0 milj. € (2021)
Henkilöstö:   170 (2021)
Emoyhtiö:  Proventia Group Oyj
Kotisivu:  www.proventia.com
Infobox OKVirheellinen NIMI-arvo: 
Proventian pääkonttori Oulunsalossa vuonna 2007.
Proventia Oy (vuosina 2007–2017 Proventia Emission Control Oy, 1994–2007 Finnkatalyt Oy) on suomalainen vuonna 1994 perustettu ympäristöteknologiayhtiö, joka tarjoaa pakokaasujen puhdistusteknologioita ja siihen liittyviä testaus- ja suunnittelupalveluja raskaisiin dieselmoottoreihin sekä lämmöneristysratkaisuja ja testiyksiköitä muun muassa moottorien, voimalinjojen ja sähkökomponenttien testaukseen. Proventia Oy on Proventia Group Oyj:n tytäryhtiö, joka kuuluu Head Invest -konserniin, joka on JOT Automationin perustaja Veikko Lesosen perheen omistama teknologiakonserni.
Vuonna 2018 Proventian liikevaihto oli 38,3 miljoonaa euroa ja viennin osuus liikevaihdosta 85 prosenttia. Samana vuonna Proventia avasi tuotantotehtaan Tšekkiin. Tuotekehitys ja kokoonpano on edelleen Oulun kolmessa toimipisteessä. Proventia työllistää yhteensä 130 työntekijää.
Historia > Vientipalkinnot

Vuonna 2007 Proventia Emission Control sai tasavallan presidentin kansainvälistymispalkinnon edistyksellisestä työstä kansainvälisillä markkinoilla Suomen talouden eduksi. Oulun kaupunki myönsi Proventialle vuoden vientiyrityksen palkinnon 2018.
Liiketoiminta-alueet > Voimalinjojen järjestelmät ja komponentit

Proventia kehittää, valmistaa ja markkinoi pakokaasun puhdistusjärjestelmiä ja suunnittelupalveluja sekä OEM asiakkailleselvennä että jo olemassa oleviin ajoneuvoihin jälkiasennuksena (Retrofit). Proventian pakokaasunpuhdistusjärjestelmissä käytetään muun muassa DOC- (diesel oxidation catalyst), DPF- ja SCR-teknologiaa. Yhtiön ydinosaamisaluetta on SCR-teknologia (selective catalytic reduction), jota käytetään typenoksidien vähentämiseksi pakokaasusta AdBluen/urean avulla.
Proventia valmistaa myös eristeitä moottoritilan komponenttien lämmöneristämiseen. Yhtiö on kehittänyt oman tuotantolinjan lämpöeristeiden valmistukseen.
Liiketoiminta-alueet > Testausjärjestelmät

Proventia tarjoaa testipalveluja sekä liikuteltavia testiyksiköitä dieselmoottoreiden ja niiden osien testaamiseen. Testikontit soveltuvat erityisen hyvin muun muassa ikäytystestaukseen.
Yritysjohto

Toimitusjohtaja: Jari Lotvonen
Yritysjohto > Hallitus

Proventia Oy:n hallitukseen kuuluvat:
Harri Suutari, puheenjohtaja
Lauri Antila, varapuheenjohtaja
Johnny Pehkonen, hallituksen jäsen
Tommi Salunen, hallituksen jäsen
Miika Hakola, hallituksen jäsen
Rantapiispa

| Rantapiispa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Piispat Euplectes
Laji::  nigroventris
Kaksiosainen nimi
 Euplectes nigroventris  Cassin, 1848 
Katso myös
   Rantapiispa Wikispeciesissä   Rantapiispa Commonsissa 
Infobox OKNimi-testi OKIUCN-testi OK: 
Rantapiispa (Euplectes nigroventris) on kutojien heimoon kuuluva varpuslintu.
Levinneisyys

Rantapiispaa tavataan Keniassa, Mosambikissa ja Tansaniassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Rantapallo

Värikäs rantapallo.
Rantapallo on puhallettava pallo, jota käytetään yleensä rannalla vesileikkeihin. Koska puhallettu rantapallo sisältää ilmaa, se kelluu vedessä ja soveltuu hyvin vesileikkeihin. Rantapallolla voi myös pelata vesipalloa sekä lentopalloa. Rantapallon keksi yhdysvaltalainen Jonathon DeLonge vuonna 1938. Maailman suurin rantapallo valmistettiin Lontoossa vuonna 2017.
Aiheesta muualla

Kuvia tai muita tiedostoja aiheesta Rantapallo Wikimedia Commonsissa
Rangpurin alue

| Rangpurin alue রংপুর বিভাগ |
| --- | --- |
 Ramsagarin kansallispuistoa
 Alueen sijainti Bangladeshissa
Valtio:  Bangladesh
Hallinto:  
 – hallinnollinen keskus:  Rangpur
Pinta-ala:  16 317 km²
Väkiluku (2016):  17 602 000
 – väestötiheys:  1 078,8 as./km²
Lyhenteet:  
 – ISO 3166:  BD-F
Rangpurin alue (bengaliksi রংপুর বিভাগ, Raṁpura bibhāga) on yksi Bangladeshin kahdeksasta hallinnollisesta alueesta. Alueen hallinnollinen keskus ja suurin kaupunki on Rangpur. Alueen pinta-ala on 16 317 neliökilometriä ja siellä on arviolta 17 602 000 asukasta (vuonna 2016). Alueen länsi- ja pohjoispuolella sijaitsee Intian Länsi-Bengalin osavaltio, etelässä Rajshahin alue, kaakossa Mymensinghin alue, idässä ja koillisessa Intian Meghalayan ja Assamin osavaltiot.
Aiheesta muualla

Kuvia tai muita tiedostoja aiheesta Rangpurin alue Wikimedia Commonsissa
Bangladeshin alueet
Barisal
Chittagong
Dhaka
Khulna
Mymensingh
Rajshahi
Rangpur
Sylhet
Rangpurin piirikuntajako
Pool

Pool-välineet
Pool on biljardipeli, jonka yleisimmät pelimuodot ovat: 8-pallo, 9-pallo, 10-pallo, 14.1 eli straight pool, Killeri, One pocket ja Rotaatio. Poolpöydän mitat ovat 1,50 m leveä ja 2,72 m pitkä.
Pool-peleissä käytetään yleensä 16 saman kokoista palloa: valkoinen, numeroimaton lyöntipallo (ns. kivi) sekä 15 kohdepalloa. Kohdepallot on yleensä numeroitu yhdestä viiteentoista ja "pienet pallot" (pallot numero 1-7) ovat yksivärisiä ja "isot pallot" (pallot numero 9-15) raidallisia. Erityisesti 8-pallossa tällä kahtiajaolla on merkitystä. Pallo numero 8 on musta. Rotaatiopelejä 7-pallo, 9-pallo ja 10-pallo pelataan nimen mukaisesti 7, 9 tai 10 pallolla (ja valkoisella lyöntipallolla). Näissä pallojen värillä ei ole merkitystä – ainoastaan numeroilla.  8-palloa varten on olemassa myös numeroimattomia pallosarjoja, joissa lyöntipallon lisäksi on yksi kokomusta, 7 keltaista ja 7 punaista palloa. Nämä ovat suomalaisissa biljardisaleissa harvinaisia, koska näiden kanssa ei voi pelata rotaatiopelejä.
Etiketti

Pool-peleissä aloittaja voidaan valita kolikkoa heittämällä, tai enemmän taitoperusteisesti, teikkaamalla. Teikkausta (ja kolikonheittoa) käytetään yleensä ensimmäisessä pelissä ja seuraavan pelin aloittaa edellisen pelin voittaja, ellei ole sovittu pelattavan vuoroaloituksin, eli pelaajien (tai joukkueiden) aloittavan vuorotellen voittajasta riippumatta. Pelin aloittajan ei tulisi olla pallopakan asettaja. Pakan tulisi olla tuomarin asettama. Ilman erillistä tuomarina toimivaa henkilöä, kulloinkin lyöntivuorossa olevan pelaajan vastustajan katsotaan olevan tuomari.
Pelipöytään ei tulisi pelin aikana koskea muiden kuin lyöntivuorossa olevan pelaajan. Vastapelaajaa ei pidä häiritä, esimerkiksi seisomalla tämän tiellä, tai lyöntilinjalla tämän näkökentässä.
Jos pelaaja avaa pelissä käyttämänsä kepin liitoksen, tämä katsotaan pelin luovuttamiseksi. Sääntöä ei sovelleta pelaajan keppiin, jota hän käyttää yksinomaan erikoislyönteihin, kuten aloitus-, hyppy- ja masselyönteihin, joista kahteen jälkimmäiseen tarkoitukseen yhdistelmäkeppi on suunniteltu lyhennettäväksi.
8-pallo

8-pallossa toinen pelaajista pussittaa yksivärisiä palloja ja toinen raidallisia palloja. Aloituspakassa 8-pallon tulee olla kolmannen rivin keskimmäinen pallo, muuten aloituspakan pallot saavat olla sattumanvaraisessa järjestyksessä lukuun ottamatta lähinnä kulmaa olevat kaksi palloa kolmion nurkissa oltava eriväriset, toinen "iso" ja toinen "pieni". Mikäli aloituslyönnissä menee numeropallo pussiin, saa aloituksen lyöjä jatkaa lyöntivuoroaan. Aloituslyönnin jälkeen valitaan joko yksiväriset tai raidalliset pallot ensimmäisellä laillisella lyönnillä, jolloin pallo sekä pussi on maalattu.
Kun pelaaja on pussittanut kaikki kohdepallonsa, hän yrittää pussittaa 8-pallon laillisella lyönnillä. 8-pallo voidaan maalata kuten kaikki pallot lyöntivuoron alussa mihin tahansa pöydän pussiin.
8-pallo on spottaamaton peli, eli mitään palloa ei nosteta takaisin pilkulle. Mikäli kohdepallo lentää pöydältä, on kyseessä virhe ja vastustajalle vapaa käsipallo, pöydältä lentänyt pallo katsotaan pussitetuksi. Paitsi jos aloituksesta menee 8-pallo sisään, silloin 8 nostetaan alapisteelle tai lähimpään vapaaseen pisteeseen alapisteestä katsoen. Tässä tilanteessa aloittaja saa päättää jatkaako siitä tilanteesta vai tehdäänkö uusi pakka.
8-pallo > Turvalyönti

Pelaaja voi lyödä turvalyönnin samalla pussittamalla oman kohdepallonsa, ilmoittamalla kilpailun johtajalle "safety" tai "ei maalausta". Turvalyönnin jälkeen lyöntivuoro vaihtuu. Turvalyöntiä käytetään yleensä tilanteessa, jossa kohdepallot ovat "jäätyneet" eli kiinni toisissaan, eikä vastustajalla ole pussituksen jälkeen mahdollisuutta pussittaa palloa.
8-pallo > Virheet

Virheistä seuraa vastustajalle käsipallo, eli pelaaja saa ottaa valkoisen pallon käteensä ja sijoittaa sen haluamaansa kohtaan pöydälle. Käsipallo syntyy jos:
Pelaaja pussittaa valkoisen pallon eli kiven pussiin.
Pelaaja ei osu ensin tai lainkaan lailliseen kohdepalloon, ts. "omaan palloon".
Kiven osuttua kohdepalloon, yksikään palloista ei osu pöydän valliin tai kohdepallo ei mene pussiin.
Jokin palloista lentää pois pöydältä.
Pelaaja liikuttaa jotain palloista muuten kuin sääntöjen mukaan kepillä lyötynä.
Poikkeuksena käsipallon sijoittamisesta on aloituslyönnin jälkeinen tilanne, scratch. Jos aloituksessa tapahtuu virhe, käsipallo on lyötävä ylälinjan takaa. Myöhemmissä pelitilanteissa käsipallon sijoitus on vapaa. Sitä ei kuitenkaan saa laittaa täysin kiinni kohdepalloon.
9-pallo

9-pallo on kansainvälisesti arvostetuin poolbiljardimuoto, ja suurin osa isoista pool-turnauksista keskittyy siihen.
9-palloa pelataan yhdeksällä pussitettavalla pallolla. Molemmat kilpailijat pussittavat samoja palloja, ja voittajan ratkaisee se, kumpi pussittaa pallon numero 9. Lyöntivuorolla lyöntipallon on kuitenkin aina osuttava ensimmäisenä pöydän pieninumeroisimpaan palloon, joten ysi pitää pussittaa joko jonkin muun pallon avulla (ratsastaminen), kimmokkeella (karalla) muuten laillisella lyönnillä tai kaikkein viimeisimpänä. Muiden pallojen pussittamisesta ei ole pelaajalle mitään muuta hyötyä kuin se, että hän pääsee jatkamaan vuoroaan.
9-palloa ei tarvitse missään pelin vaiheessa maalata, joten etenkin aloittelevilla pelaajilla voi tuurilla
olla suuri merkitys pelin lopputulokseen 9-pallon mennessä vahingossa pussiin.
Peli vaatii kuitenkin enemmän taktikointia kuin 8-pallo. Pelaajan on pyrittävä jatkamaan vuoroaan tai piilotettava kivi muiden pallojen taakse niin, että vastustaja ei voi osua seuraavaksi lyöntivuorossa olevaan palloon. Virhelyönnistä seuraa käsipallo, jolloin vastustaja voi nopeasti pelata tilanteen omaksi edukseen. Jos pallo lentää pois pöydältä, se nostetaan pussiin ja peli jatkuu. Poikkeuksena ysipallo, joka spotataan alapisteelle.
Myös suomalaiset ovat pärjänneet kansainvälisillä areenoilla. Vuonna 2001 Mika Immonen voitti 9-pallon maailmanmestaruuden. Vuotta myöhemmin, vuonna 2002, kaarinalainen Jouni Tähti voitti pyörätuolisarjassa 9-pallon maailmanmestaruuden.
2006 Markus Juva voitti ensimmäisen Eurotour-osakilpailun, ja samana vuonna Aki Heiskanen voitti EM-hopeaa häviten finaalin Saksan Oliver Ortmannille. Sen lisäksi Immosella on 9-pallon avoimia mestaruuksia 3, Japanista -08 ja Yhdysvalloista -08 sekä -09.
10-pallo

10-pallo on 8- ja 9-pallon risteytys, jossa pakassa on 10 palloa, jotka muodostavat 4 rivin kolmion kympin ollessa keskellä ja ykkösen kärjessä. Säännöt ovat muuten normaalit 9-pallon säännöt, paitsi voimassa on maalauspakko, eikä palloja spotata, paitsi kymppi virheellisellä lyönnillä tai väärällä maalauksella tai pöydältä lentäessä. Mika Immonen voitti 10-pallon maailmanmestaruuden 2009.
14.1

14.1 eli straight pool on peli, jossa kaikki pallot ovat sallittuja kohdepalloja lyöntipallo pois lukien. Pelin voittoon tarvitaan ennalta sovittu pistemäärä, joka saavutetaan pussittamalla palloja. Peliä pelataan niin, että kun pöydällä on jäljellä enää yksi kohdepallo, kootaan loput 14 palloa uudelleen kolmioon alapisteelle. Pelaaja voi siten pussittamalla viimeisen kohdepallon samalla yrittää osua pakkaan ja irrottaa siitä palloja jatkaakseen lyöntivuoroaan, mahdollisesti myös lyödä suoraan pakasta pussiin. Turvalyönnit ja taktikointi ovat merkittävä osa peliä. Kaikki lyönnit maalataan.
14.1 > Aloituslyönti

Aloituslyönti voi olla joko pussituslyönti tai turvalyönti. Mikäli pelaaja valitsee turvalyönnin, on vähintään kaksi palloa pakasta osuttava valliin. Kaikki turvalyönnin aikana pussitetut pallot pilkutetaan ja lyöntivuoro vaihtuu.
14.1 > Pistelasku

Jokaisesta oikein maalatusta sekä pussitetusta pallosta saa pisteen. Jos oikein maalatun pallon lisäksi pussittaa muita kohdepalloja, näistä saa yhden pisteen pussitettua palloa kohti. Virheestä vähennetään yksi piste, ellei kyseessä ole aloitusvirhe jolloin vähennetään 2 pistettä. Kolmannesta peräkkäisestä virheestä vähennetään yhden pisteen lisäksi vielä 15 pistettä. Tahallisesta virheestä menettää pisteen. Pelin voittaa pelaaja joka ensimmäisenä saavuttaa ennaltasovitun pistemäärän, kilpailupeleissä usein 150.
Killeri

Killeri on normaaleista pool-peleistä poiketen mielekkäämpää useamman kuin kahden pelaajan pelinä, joskin sitä voi pelata myös kahdestaan.
Pelissä käytetään normaalien pool-välineiden lisäksi tavallista, länsimaista korttipakkaa. Pelin alussa jokaiselle pelaajalle jaetaan viisi korttia, joita ei tule tässä vaiheessa näyttää muille pelaajille. Korttien numeroarvojen katsotaan vastaavan pallojen numeroarvoja: Ässä on 1-pallo, kahdeksikko on 8-pallo, jätkä on 11-pallo, kuningatar kaksitoista ja kuningas kolmetoista. Pallojen 14 ja 15 katsotaan olevan lisäpalloja, joilla on mahdollista ansaita lisäpisteitä.
Pelin tarkoitus on pussittaa pöydältä ne pallot, joita vastaavat kortit ovat kädessä. Pelaajat pelaavat lyöntivuoronsa pelin alussa valitsemassaan järjestyksessä ja onnistuneista pussituksista ansaitsee uuden lyönnin. Kaikki pallot ovat kohdepalloja, myös pallot, joiden kortteja itsellä ei ole, sekä 14 ja 15. Pelin voi voittaa niin omalla kuin vastustajan lyöntivuorolla, näyttämällä omat korttinsa, kun yhtään käden korttien vastaavista palloista ei enää ole pöydällä.
Pelin taktisia elementtejä on pyrkiä päättelemään, mitä kortteja vastustajilla on ja vastavuoroisesti estämään oman kätensä paljastumista, esimerkiksi pelaamalla vain yhtä palloa kerrallaan, tai yrittämällä näennäisesti palloa, jota omissa korteissa ei ole. Tuurielementtinä käteensä voi saada useampia samanarvoisia kortteja, jolloin yhden pallon pussitus kattaa useamman kortin.
Killeriä arvostetaan enemmän viihdepelinä, eikä siitä järjestetä turnauksia.
Pallojen sijoittelu 9-pallon alkuasetelmassa.
Quorthon

| Thomas Börje Forsberg> Henkilötiedot |
| --- | --- |
Syntynyt: 17. helmikuuta 1966
Kuollut: 7. kesäkuuta 2004 (38 vuotta)
Ammatti:  muusikko, lauluntekijä
Muusikko
Taiteilijanimi:  Quorthon
Laulukielet:  englanti
Aktiivisena:  1983–2004
Tyylilajit:  black metal, thrash metal, viikinkimetalli, alternative rock
Soittimet:  laulu, kitara, bassokitara, rummut, kosketinsoitin, perkussiot
Yhtyeet:  Bathory, Quorthon
Levy-yhtiöt:  Black Mark Productions, Noise Records
  [ Muokkaa Wikidatassa ] [ ohje ]  
Thomas ”Ace” Forsberg, taiteilijanimeltään Quorthon, (17. helmikuuta 1966 – 7. kesäkuuta 2004) oli ruotsalaisen viikinki- ja black metal -yhtye Bathoryn perustaja ja pääjäsen.
Taiteilijanimensä Forsberg lainasi Pekka Siitoimen Musta Magia -teoksen ruotsinkielisestä painoksesta.
Quorthon perusti Bathoryn 17-vuotiaana. Ensialbumin äänityksissä Quorthon toi studioon 20-wattisen Yamaha-vahvistimen, jonka kautta soitettiin sekä levyn kitarat että bassot.
Vuonna 1993 Quorthon päätti Bathoryn jäävän tauolle ja levytti sooloalbumin Album. Vuonna 1997 seurasi toinen sooloalbumi Purity of Essence. Työskennellessään näiden parissa Quorthon ryhtyi taas säveltämään lisää musiikkia Bathorylle.
2000-luvun puolella Quorthon toteutti kaksiosaisen Nordland-viikinkialbumisarjan. Hänet löydettiin kuolleena kotoaan 7. kesäkuuta 2004. Todennäköinen kuolinsyy on sydänkohtaus. Quorthon oli kuollessaan 38-vuotias, ja hänen tiedettiin kärsineen sydänvaivoista.
Diskografia

Bathory (1984,  Black Mark Production)
The Return of the Darkness and Evil (1985,  Black Mark)
Under the Sign of the Black Mark (1987,  Black Mark)
Blood Fire Death (1988,  Black Mark)
Hammerheart (1990,  Noise Records, Black Mark)
Twilight of the Gods (1991,  Black Mark)
Requiem (1994,  Black Mark)
Octagon (1995,  Black Mark)
Blood On Ice (1996,  Black Mark)
Destroyer of Worlds (2001,  Black Mark)
Nordland I (2002,  Black Mark)
Nordland II (2003,  Black Mark)
Album (1994,  Black Mark)
When Our Day Is Through (1997,  EP, Black Mark)
Purity of Essence (1997,  Black Mark)
Aiheesta muualla

Quorthon Encyclopaedia Metallumissa (englanniksi)
Rahakammio

Rahakammio on Suomen kansallismuseon rahakokoelma ja Suomen laajin numismaattinen kokoelma. Suurin osa kokoelman rahoista on suomalaisia. Rahakammio oli osa suurempaa Aarrekammio-näyttelyä, ennen kuin se suljettiin yleisöltä 2015.
Rahakanta

Rahakanta on mekanismi, joka määrää rahan arvon.
Historiallisesti rahan arvo on ollut sidottu jalometalliin, jolloin rahan arvo määräytyi sen sisältämän metallin arvon mukaan. Keskuspankki vaihtoi haluttaessa rahan vastaavaan määrään jalometallia. Yleisimmät metallit olivat hopea ja kulta.
Kultakanta oli käytössä suuressa osassa maailmaa aina 1930-luvulle asti (pois lukien Neuvostoliitto ja Kiina). Neuvostoliitossa toimeenpantiin rahauudistus 1922, jossa maa siirtyi kultakantaan. Käytännössä kuitenkaan kultakanta ei pätenyt kaikkiin hintoihin, koska maan ulkomaankauppa oli säännöstelty.
Arvo saattoi myös perustua sekä kultaan että hopeaan, jolloin käytettiin termiä kaksimetallikanta, tai samassa maassa saattoi olla käytössä eri metalleihin sidottuja rahoja.
Nykyisin kaikissa maailman maissa käytetään paperirahakantaa, jossa rahalla ei ole mitään tiettyä nimellisarvoa. Rahan arvo voi olla kelluva (kuten euro ja dollari), jolloin valuutan arvo määräytyy kysynnän ja tarjonnan perusteella, tai olla sidottu toiseen valuuttaan (kansalliset valuutat euroalueella ennen euron käyttöön ottoa) tai perustua valuuttakoriin eli useamman valuutan arvoon (Kiinan renminbi).